ΚΑΝΟΝΙΣΜΟΣ (ΕΚ) αριθ. 3318/94 ΤΟΥ ΣΥΜΒΟΥΛΙΟΥ της 22ας Δεκεμβρίου 1994 για την τροποποίηση του κανονισμού (ΕΟΚ) αριθ. 3759/92 περί κοινής οργανώσεως αγοράς στον τομέα των προϊόντων αλιείας και υδατοκαλλιέργειας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 42 και 43,

την πρόταση της Επιτροπής (1),

την γνώμη του Ευρωπαϊκού Κοινοβουλίου (2),

την γνώμη της Οικονομικής και Κοινωνικής Επιτροπής (3),

Εκτιμώντας:

ότι η προσχώρηση στην Ένωση ορισμένων νέων μελών καθιστά αναγκαίες, αφενός, την αλλαγή των κανόνων που αφορούν την αναγνώριση των οργανώσεων παραγωγών και, αφετέρου, την τροποποίηση του καταλόγου των ειδών που είναι επιλέξιμα για τους μηχανισμούς παρέμβασης της κοινής οργάνωσης αγοράς-

ότι οι οργανώσεις παραγωγών αποτελούν τον άξονα γύρω από τον οποίο στρέφεται η κοινή οργάνωση αγοράς- ότι ο ρόλος τους, στο παρόν δυσμενές πλαίσιο της αγοράς, πρέπει να ενισχυθεί ώστε να τους δοθεί η δυνατότητα να εφαρμόζουν ταχύτερα τα μέτρα ρύθμισης της προσφοράς και σταθεροποίησης των τιμών- ότι, για τον σκοπό αυτό, ο έλεγχος της εγκυρότητας των αποφάσεων που, ενδεχομένως, λαμβάνου τα κράτη μέλη, με τις οποίες υποχρεώνονται τα μη μέλη των εν λόγω οργανώσεων να συμμορφώνονται με τους κανόνες τους, πρέπει να πραγματοποιείται a posteriori-

ότι, σε περίπτωση σοβαρής διατάραξης της αγοράς, πρέπει να ενισχύεται η δράση των οργανώσεων παραγωγών, έτσι ώστε να διασφαλίζεται, στο μέτρο του δυνατού, η αποτελεσματικότητα των μέτρων που θεσπίζουν οι εν λόγω οργανώσεις- ότι, προς τούτο, τα μη μέλη που ασκούν εμπορία εντός της περιοχής δραστηριότητας μιας αντιπροσωπευτικής οργάνωσης παραγωγών πρέπει να υποχρεούνται στην τήρηση των κανόνων που θεσπίζει η εν λόγω οργάνωση για τον περιορισμό της προσφοράς, εφόσον οι διατάξεις θεσπίζονται δυνάμει των άρθρων 22, 23 και 24 του κανονισμού (ΕΟΚ) αριθ. 3759/92 (4) και για τα σχετικά προϊόντα- ότι, σε μια τέτοια περίπτωση, πρέπει να χορηγείται από τα κράτη μέλη αποζημίωση, υπό ορισμένους όρους, στα μη μέλη-

ότι, για πολλούς λόγους, οι μέσες τιμές των κυριότερων προϊόντων σημείωσαν αισθητή και διαρκή πτώση στην κοινοτική αγορά- ότι η τάση αυτή επηρεάζει σημαντικά το εισόδημα των παραγωγών- ότι θα πρέπει, επομένως, να θεσπιστούν, τηρουμένων των διεθνών υποχρεώσεων της Κοινότητας, μέτρα ικανά να προσαρμόσουν καλύτερα την προσφορά στις απαιτήσεις της αγοράς, έτσι ώστε να εξασφαλιστεί, στο μέτρο του δυνατού, δίκαιο εισόδημα για τους παραγωγούς- ότι η ενθάρρυνση των οργανώσεων παραγωγών, για να βελτιώσουν την ποιότητα των προϊόντων τους, συμβάλλει στην υλοποίηση των στόχων αυτών- ότι πρέπει να προβλεφθεί μια ειδική αναγνώριση, η οποία, υπό ορισμένους όρους, θα δίδει δικαίωμα σε χρηματοδοτικής ενίσχυση, για να υποστηριχθούν οι πρωτοβουλίες των οργανώσεων παραγωγών προς την κατεύθυνση αυτή-

ότι, κατά την εφαρμογή των κοινοτικών τιμών απόσυρσης ή πώλησης για τα προϊόντα που απαριθμούνται στο παράρτημα Ι, οι οργανώσεις παραγωγών μπορούν να χρησιμοποιούν ένα περιθώριο ανοχής από 10 % κάτω από τις τιμές αυτές- ότι, κατά την εισαγωγή των εν λόγω προϊόντων, η σύγκριση της τιμής "ελεύθερο στα σύνορα" με την τιμή αναγωγής πρέπει να λαμβάνει υπόψη την ενδεχόμενη χρησιμοποίηση εκ μέρους μιας οργάνωσης παραγωγών του περιθωρίου ανοχής 10 % επάνω από τις κοινοτικές τιμές- ότι η χρησιμοποίηση του εν λόγω αρνητικού περιθωρίου ανοχής δεν πρέπει να γίνεται δεκτή, όταν η εισαγωγή των σχετικών προϊόντων υπόκειται στον όρο της τήρησης της τιμής αναγωγής ή στην είσπραξη εξισωτικής εισφοράς-

ότι, σε μια διαταραγμένη αγορά, οι οργανώσεις παραγωγών χρειάζονται συχνά να αντιμετωπίζουν σημαντικές αποσύρσεις ορισμένων προϊόντων, οι οποίες ενδέχεται να επηρεάσουν αρνητικά τη ρευστότητά τους και, κατά συνέπεια, την ικανότητά τους να εφαρμόσουν άλλα μέτρα στήριξης της αγοράς- ότι θα πρέπει, επομένως, να προβλεφθεί, εφόσον οι αποσύρσεις υπερβαίνουν ένα σημαντικό επίπεδο, κατά τη διάρκεια μιας περιορισμένης περιόδου, και υπό ορισμένους όρους, ειδική χρηματική αποζημίωση-

ότι, όσον αφορά την αγορά του τόνου, οι απαιτήσεις εφοδιασμού της κοινοτικής βιομηχανίας, καθώς και την ανάγκη προστασίας του εισοδήματος των παραγωγών δικαιλογούν τη διατήρηση τόσο του δασμολογικού καθεστώτος των σχετικών προϊόντων όσο και του μηχανισμού αντισταθμιστικής αποζημίωσης σύμφωνα με τις ισχύουσες διατάξεις- ότι θα πρέπει, για να εξασφαλιστεί ότι δεν θα υπάρξει ανώμαλη εξέλιξη της παραγωγής με συνέπεια τη χειροτέρευση των σχετικών δαπανών, να επανεξεταστούν οι όροι για την ενεργοποίηση του εν λόγω μηχανισμού- ότι, άλλωστε, με βάση την κτηθείσα πείρα, θα πρέπει να απλουστευθεί το καθεστώς της αντισταθμιστικής αποζημίωσης, με στόχο τη μείωση των προθεσμιών που απαιτούνται για την καταβολή της αποζημίωσης στις οργανώσεις παραγωγών που είναι επιλέξιμες γι' αυτή,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 3759/92 τροποποιείται ως εξής:

1. Μετά το άρθρο 4, παρεμβάλλεται το ακόλουθο άρθρο:

"Άρθρο 4α

Τα κράτη μέλη μπορούν να αναγνωρίσουν κατ' αποκλειστικότητα μια οργάνωση παραγωγών για μια καθορισμένη περιοχή δραστηριότητας, εφόσον θεωρηθεί ως αντιπροσωπευτική σύμφωνα με τους όρους του άρθρου 5 παράγραφος 1."

2. Στο άρθρο 5, η παράγραφος 2 αντικαθίσταται από το ακόλουθο κείμενο:

"2. Πριν από την έναρξη ισχύος της απόφασής τους, τα κράτη μέλη κοινοποιούν στην Επιτροπή τους κανόνες που προτίθενται να καταστήσουν υποχρεωτικούς δυνάμει της παραγράφου 1.

Εντός προθεσμίας ενός μηνός από τη λήψη της εν λόγω κοινοποίησης από την Επιτροπή, η τελευταία μπορεί να ζητήσει από το ενδιαφερόμενο κράτος μέλος να αναστείλει, πλήρως ή εν μέρει, την εφαρμογή της απόφασής του, εάν εκτιμά ότι η εγκυρότητά της δεν είναι βέβαιη. Σε μια τέτοια περίπτωση και εντός προθεσμίας δύο μηνών από τη ίδια ημερομηνία, η Επιτροπή:

- επιβεβαιώνει ότι οι κοινοποιηθέντες κανόνες μπορεί να καταστούν υποχρεωτικοί,

ή

- με αιτιολογημένη απόφαση, κηρύσσει άκυρη την επέκταση των κανόνων που αποφάσισε το κράτος μέλος, όταν διαπιστώσει ότι δεν συμβιβάζονται με το κοινοτικό δίκαιο. Στην περίπτωση αυτή, η απόφαση της Επιτροπής εφαρμόζεται από την ημερομηνία κατά την οποία απευθύνθηκε προς το κράτος μέλος η αίτηση αναστολής των κανόνων.

Η Επιτροπή ενημερώνει τα άλλα κράτη μέλη αμέσως σε κάθε στάδιο της διαδικασίας που προβλέπεται στην παράγραφο αυτή."

3. Μετά το άρθρο 5, παρεμβάλλεται το ακόλουθο άρθρο:

"Άρθρο 5α

1. Τα μη μέλη που εμπορεύονται, εντός της αντιπροσωπευτικής περιοχής μιας οργάνωσης παραγωγών, ένα ή περισσότερα προϊόντα, για τα οποία έχουν ληφθεί μέτρα δυνάμει των άρθρων 22, 23 ή 24 του παρόντος κανονισμού, μπορεί, καθόλη τη διάρκεια εφαρμογής των εν λόγω μέτρων, να υποχρεωθούν στη τήρηση των κανόνων που αναφέρονται στο άρθρο 5 παράγραφος 1 στοιχεία α) και β) και οι οποίοι εφαρμόζονται ενδεχομένως για τα εν λόγω προϊόντα από τη συγκεκριμένη οργάνωση παραγωγών.

Στην περίπτωση αυτή, τα κράτη μέλη μπορεί να εφαρμόζουν το άρθρο 5 παράγραφοι 4 και 5 και να χορηγούν στα μη μέλη αποζημίωση υπό τους όρους που προβλέπονται στο άρθρο 6.

2. Τα κράτη μέλη καταρτίζουν και κοινοποιούν στην Επιτροπή, στην αρχή κάθε αλιευτικής περιόδου, τον ενημερωμένο κατάλογο των οργανώσεων παραγωγών που πληρούν τους όρους αντιπροσωπευτικότητας καθώς και τις αντίστοιχες αντιπροσωπευτικές περιοχές.

Ο κατάλογος αυτός δημοσιεύεται ως παράρτημα των μέτρων που λαμβάνονται από την Επιτροπή δυνάμει των άρθρων 22, 23 ή 24."

4. Στον τίτλο ΙΙ, παρεμβάλλεται το ακόλουθο κεφάλαιο:

"Κεφάλαιο 3

Ειδικά μέτρα για τη βελτίωση της ποιότητας των προϊόντων.

Άρθρο 7α

1. Τα κράτη μέλη μπορεί να παρέχουν ειδική αναγνώριση στις οργανώσεις παραγωγών, όπως αναφέρεται στο άρθρο 4 παράγραφος 1, οι οποίες εμπορεύονται τα προϊόντα για τα οποία έχουν καθοριστεί κοινά πρότυπα εμπορίας με τους κανονισμούς (ΕΟΚ) αριθ. 103/76(5)() και (ΕΟΚ) αριθ. 104/76(6)() και οι οποίες υπέβαλαν σχέδιο βελτίωσης της ποιότητας και της εμπορίας των προϊόντων, εγκεκριμένο από τις αρμόδιες εθνικές αρχές.

2. Ο πρωταρχικός στόχος του σχεδίου που αναφέρεται στην παράγραφο 1, είναι να περιλαμβάνει όλα τα στάδια παραγωγής και εμπορίας- το σχέδιο πρέπει να προβλέπει, ίδιως, τα εξής:

- αισθητή βελτίωση της ποιότητας των προϊόντων επί των πλοίων,

- τη βελτίωση της ποιότητας κατά την εκφόρτωση, μεταφορά και εμπορία των προϊόντων,

- ότι η εφαρμογή των κατάλληλων βελτιώσεων θα είναι, κατ' αρχάς, καινοφανής.

3. Τα κράτη μέλη διαβιβάζουν στην Επιτροπή τα σχέδια που τους υποβάλλουν οι οργανώσεις παραγωγών. Τα σχέδια αυτά μπορεί να μην εγκριθούν από την αρμόδια αρχή του κράτους μέλους μέχρις ότου διαβιβαστούν στην Επιτροπή και μετά το πέρας προθεσμίας 60 ημερών, κατά τη διάρκεια της οποίας η Επιτροπή μπορεί να ζητήσει την τροποποίηση ή την απόρριψη των σχεδίων.

4. Οι λεπτομέρειες εφαρμογής του παρόντος άρθρου θεσπίζονται σύμφωνα με τη διαδικασία του άρθρου 32.

Άρθρο 7β

1. Παρά το άρθρο 7, τα κράτη μέλη μπορεί να χορηγούν στις οργανώσεις παραγωγών, στις οποίες έχει παρασχεθεί η ειδική αναγνώριση ου αναφέρεται στο άρθρο 7α παράγραφος 1, ενίσχυση που αποσκοπεί στη διευκόλυνση της εφαρμογής των σχεδίων για τη βελτίωση της ποιότητας και της εμπορίας, εκτός εάν η βελτίωση απαιτείται προκειμένου να πληρωθούν νομικές απαιτήσεις.

Το δικαίωμα στην εν λόγω ενίσχυση δίδεται για τρία έτη που ακολουθούν την ημερομηνία χορήγησης της ειδικής αναγνώρισης.

2. Το ποσό της ενίσχυσης δεν μπορεί να υπερβαίνει, για το πρώτο, το δεύτερο και το τρίτο έτος, αντίστοιχα 3, 2 και 1 % της αξίας της παραγωγής των προϊόντων, τα οποία αφορά το σχέδιο και τα οποία εμπορεύεται η οργάνωση παραγωγών. Η ενίσχυση αυτή δεν μπορεί εξάλλου να είναι ανώτερη κατά τη διάρκεια του πρώτου έτους από το 60 %, κατά τη διάρκεια του δεύτερου έτους από το 50 % και κατά τη διάρκεια του τρίτου έτους από το 40 % των εξόδων μελέτης και διαχείρισης που διατίθενται από την οργάνωση για την εκτέλεση του σχεδίου.

Η καταβολή της ενίσχυσης πραγματοποιείται εντός του έτους που ακολουθεί εκείνο για το οποίο έχει εγκριθεί η ενίσχυση.

Οι χορηγούμενες ενισχύσεις επιστρέφονται από Ευρωπαϊκό Γεωργικό Ταμείο Προσανατολισμού και Εγγυήσεων, τμήμα "Προσανατολισμού", μέχρι του 50 % του ποσού τους.

3. Τα κράτη μέλη ελέγχουν την εκτέλεση των σχεδίων βελτίωσης της ποιότητας και της εμπορίας, τα οποία έχουν εγκρίνει.

Κάθε έτος απευθύνουν στην Επιτροπή, μαζί με την αίτησή τους για την πληρωμή της κοινοτικής συνεισφοράς, έκθεση στην οποία περιγράφεται, για κάθε οργάνωση παραγωγών που έχει λάβει την ειδική αναγνώριση που προβλέπεται στο άρθρο 7α, η πρόοδος που επιτεύχθηκε ως προς τη βελτίωση της ποιότητας.

4. Οι λεπτομέρειες εφαρμογής του παρόντος άρθρου θεσπίζονται σύμφωνα με τη διαδικασία του άρθρου 32.

"

5. Στο στοιχείο α) της παραγράφου 1 του άρθρου 12 και στην παράγραφο 1 του άρθρου 14 προστίθεται το ακόλουθο εδάφιο:

"Το περιθώριο ανοχής 10 % κάτω από την κοινοτική τιμή δεν μπορεί να εφαρμόζεται στα προϊόντα, οι εισαγωγές των οποίων υπόκεινται στους όρους του άρθρου 22 παράγραφος 4 στοιχεία β) και γ)."

6. Μετά το άρθρο 12 παρεμβάλλεται το ακόλουθο άρθρο:

"Άρθρο 12α

1. Στην περίπτωση που, για έναν ημερολογιακό μήνα, οι αποσύρσεις που πραγματοποιήθηκαν από μια οργάνωση παραγωγών, λόγω εξαιρετικών συνθηκών τις οποίες δεν ελέγχουν, ανέρχονται, για προϊόν που απαριθμείται στο παράρτημα Ι στοιχεία Α και Δ, στο 10 % των ποσοτήτων του εν λόγω προϊόντος που διατέθηκε προς πώληση κατά τη διάρκεια του ιδίου μηνός κατ' εφαρμογή των κανόνων που έχουν θεσπισθεί από την οργάνωση παραγωγών, σύμφωνα με το άρθρο 4 παράγραφος 1, το κράτος μέλος χορηγεί στη συγκεκριμένη οργάνωση παραγωγών, που έχει ζητήσει τούτο, ειδική χρηματική αντιστάθμιση, ίση προς το 93 % της τιμής απόσυρσης που εφαρμόζεται από την οργάνωση αυτή, για τις ποσότητες του συγκεκριμένου προϊόντος που αποσύρονται από την αγορά και που δεν υπερβαίνουν το 14 % των ποσοτήτων που διατέθηκαν προς πώληση κατά τη διάρκεια του συγκεκριμένου μηνός .

Το ευεργέτημα της επιλεξιμότητας για την ειδική αντιστάθμιση χορηγείται, με την επιφύλαξη της τήρησης των όρων και κανόνων που προβλέπονται στο άρθρο 12 παράγραφοι 1, 2, 4 και 5, με εξαίρεση την προσαύξηση που αναφέρεται στο άρθρο 12 παράγραφος 1 στοιχείο γ), η οποία μειώνεται σε 5.

Η ειδική χρηματική αντιστάθμιση δεν μπορεί να χορηγείται για περισσότερους από δύο διαδοχικούς ημερολογιακούς μήνες και, για το σύνολο της αλιευτικής περιόδου, για διάρκεια μεγαλύτερη από τρεις ημερολογιακούς μήνες.

Οι ποσότητες που γίνονται δεκτές για την ειδική χρηματική αντιστάθμιση δεν επιλέγονται για το ευεργέτημα της χρηματικής αντιστάθμισης που προβλέπεται στο άρθρο 12 και της ενίσχυσης στη μεταφορά που προβλέπεται στο άρθρο 14.

2. Οι λεπτομέρειες εφαρμογής του παρόντος άρθρου θεσπίζονται σύμφωνα με τη διαδικασία του άρθρου 32."

7. Στην επικεφαλίδα του κεφαλαίου 3 του τίτλου ΙΙΙ, η λέξη "κονσερβοποίηση" αντικαθίσταται από τη λέξη "μεταποίηση".

8. Το άρθρο 17 αντικαθίσταται από το ακόλουθο κείμενο:

"Άρθρο 17

1. Για καθένα από τα προϊόντα που απαριθμούνται στο παράρτημα ΙΙΙ, το Συμβούλιο, αποφασίζοντας με ειδική πλειοψηφία κατόπιν προτάσεως της Επιτροπής, καθορίζει κοινοτική τιμή παραγωγής πριν από την έναρξη της αλιευτικής περιόδου. Η τιμή αυτή καθορίζεται σύμφωνα με το άρθρο 9 παράγραφος 2 πρώτη και δεύτερη περίπτωση.

Κατά τον καθορισμό της τιμής αυτής, λαμβάνεται επίσης υπόψη η ανάγκη:

- να εξεταστούν οι συνθήκες εφοδιασμού της κοινοτικής μεταποιητικής βιομηχανίας,

- να βοηθηθεί η στήριξη του εισοδήματος των παραγωγών

- να αποφευχθεί η δημιουργία πλεονασμάτων στην Κοινότητα.

Οι τιμές αυτές ισχύουν σε ολόκληρη την Κοινότητα και καθορίζονται για κάθε αλιευτική περίοδο.

2. Τα κράτη μέλη κοινοποιούν στην Επιτροπή τις μηνιαίες μέσες τιμές, οι οποίες διαπιστώνονται στις αντιπροσωπευτικές αγορές χονδρικής πώλησης ή στα αντιπροσωπευτικά λιμάνια για τα προϊόντα κοινοτικής καταγωγής, που αναφέροντια στην παράγραφο 1 και έχουν καθορισμένα εμπορικά χαρακτηριστικά.

3. Για τους σκοπούς της παραγράφου 2, θεωρούνται αντιπροσωπευτικά οι αγορές και τα λιμάνια των κρατών μελών όπου τίθεται σε εμπορία σημαντικό μέρος της κοινοτικής παραγωγής τόνου.

4. Οι λεπτομέρειες εφαρμογής του παρόντος άρθρου, ιδίως ο καθορισμός των συντελεστών μετατροπής για τα διάφορα είδη, μεγέθη και τρόπους παρουσίασης του τόνου, καθώς και ο κατάλογος των αντιπροσωπευτικών αγορών και λιμένων που αναφέρονται στην παράγραφο 3, θεσπίζονται σύμφωνα με τη διαδικασία του άρθρου 32."

9. Το άρθρο 18 αντικαθίσταται από το ακόλουθο κείμενο:

"Άρθρο 18

1. Μπορεί να χορηγείται αποζημίωση στις οργανώσεις παραγωγών για τις ποσότητες προϊόντων που απαριθμούνται στο παράρτημα ΙΙΙ, οιοποίες αλιεύονται από τα μέλη τους, πωλούνται και παραδίδονται στη μεταποιητική βιομηχανία και είναι εγκατεστημένη στο τελωνειακό έδαφος της Κοινότητας και προορίζονται για βιομηχανική παρασκευή των προϊόντων που υπάγονται στον κωδικό ΣΟ 1604. Η αποζημίωση αυτή χορηγείται όταν διαπιστώνεται, για χρονική περίοδο τριών μηνών, ότι:

- η μέση τιμή πώλησης που διαπιστώθηκε στην κοινοτική αγορά

και

- η τιμή "ελεύθερο στα σύνορα" που αναφέρεται στο άρθρο 22, προσαυξημένη, ενδεχομένως, κατά την επιβληθείσα εξισωτική εισφορά,

βρίσκονται αμφότερες σε επίπεδο κατώτερο από όριο ενεργοποίησης που αντιστοιχεί με το 91 % της κοινοτικής τιμής παραγωγής του συγκεκριμένου προϊόντος.

πριν από την έναρξη κάθε αλιευτικής περιόδου, τα κράτη μέλη καταρτίζουν ή ενημερώνουν και κοινοποιούν στην Επιτροπή τον κατάλογο των βιομηχανιών που αναφέρονται στην παρούσα παράγραφο.

2. Το ποσό της αποζημίωσης, σε καμία περίπτωση, δεν μπορεί να υπερβαίνει:

- ούτε τη διαφορά μεταξύ του ορίου ενεργοποίησης και της μέσης τιμής πώλησης του συγκεκριμένου προϊόντος στην κοινοτική αγορά,

- ούτε κατ' αποκοπή ποσό ίσο με το 12 % του εν λόγω ορίου.

3. Ο συνολικός όγκος των ποσοτήτων καθενός από τα προϊόντα που είναι επιλέξιμα για την αποζημίωση δεν μπορεί να υπερβαίνει ποσό ίσο προς τον μέσο όρο των ποσοτήτων που πωλήθηκαν και παραδόθηκαν, υπό τους όρους που αναφέρονται στην παράγραφο 1, κατά τη διάρκεια του ίδιου τριμήνου των τριών αλιευτικών περιόδων που προηγούνται του τριμήνου για το οποίο καταβάλλεται η αποζημίωση.

4. Το ποσό της αποζημίωσης που χορηγείται σε κάθε οργάνωση παραγωγών ισούται:

- με το ανώτατο όριο στην παράγραφο 2 για τις ποσότητες του συγκεκριμένου προϊόντος που έχουν διατεθεί σύμφωνα με την παράγραφο 1 και οι οποίες δεν υπερβαίνουν τον μέσο όρο των ποσοτήτων που πωλήθηκαν και παραδόθηκαν υπό τους ίδιους όρους από τα μέλη της εν λόγω οργάνωσης κατά τη διάρκεια του ίδιου τριμήνου των τριών αλιευτικών περιόδων που προηγούνται του τριμήνου για το οποίο καταβάλλεται η αποζημίωση

- με το 50 % του ανώτατου ορίου που ορίζεται στην παράγραφο 2 για τις ποσότητες του συγκεκριμένου προϊόντος που υπερβαίνουν τις ποσότητες που καθορίζονται στην πρώτη περίπτωση, οι οποίες ισούνται με το υπόλοιπο των ποσοτήτων το οποίο προκύπτει από την κατανομή των επιλέξιμων ποσοτήτων σύμφωνα με την παράγραφο 3 μεταξύ των οργανώσεων παραγωγών.

Η κατονομή μεταξύ των συγκεκριμένων οργανώσεων παραγωγών γίνεται κατ' αναλογία του μέσου όρου της αντίστοιχης παραγωγής τους κατά τη διάρκεια του ίδιου τριμήνου των τριών αλιευτικών περιόδων που προηγούνται του τριμήνου για το οποίο καταβάλλεται η αποζημίωση.

5. Οι οργανώσεις παραγωγών διανέμουν τη χορηγηθείσα αποζημίωση στα μέλη τους κατ' αναλογία των ποσοτήτων που παρήχθησαν από αυτούς και πωλήθηκαν και παραδόθηκαν σύμφωνα με την παράγραφο 1.

6. Οι λεπτομέρειες εφαρμογής του παρόντος άρθρου, και ιδίως το ποσό και οι όροι χορήγησης της αποζημίωσης, θεσπίζονται σύμφωνα με τη διαδικασία του άρθρου 32."

10. Το παράρτημα Ι σημείο Δ αντικαθίσταται από τα σημεία που αναφέρονται στο παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την 1η Ιανουαρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Δεκεμβρίου 1994.

Για το Συμβούλιο

Ο Πρόεδρος

H. SEEHOFER

(1) ΕΕ αριθ. C 298 της 26. 10. 1994, σ. 18.

(2) Γνώμη που διατυπώθηκε στις 16 Δεκεμβρίου 1994 (δεν έχει ακόμα δημοσιευθεί στην Επίσημη Εφημερίδα).

(3) Γνώμη που διατυπώθηκε στις 23 Νοεμβρίου 1994 (δεν έχει ακόμα δημοσιευθεί στην Επίσημη Εφημερίδα).

(4) ΕΕ αριθ. L 388 της 31. 12. 1992, σ. 1.

(5)() ΕΕ αριθ. L 20 της 28. 1. 1976, σ. 29. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 1935/93 (ΕΕ αριθ. L 176 της 20. 7. 1993, σ. 2).

(6)() ΕΕ αριθ. L 20 της 28. 1. 1976, σ. 35. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 3162/91 (ΕΕ αριθ. L 300 της 31. 10. 1991, σ. 2).

ΠΑΡΑΡΤΗΜΑ

"ΠΑΡΑΡΤΗΜΑ Ι

"" ID="1.2">Δ. Ζωντανά, νωπά ή διατηρημένα με απλή ψύξη προϊόντα ή προϊόντα βρασμένα σε νερό ή μαγειρεμένα σε ατμό:" ID="1">ex 0306 23 10 ex 0306 23 31 και ex 0306 23 39> ID="2">Γαρίδες γκρίζες (Crangon crangon) Γαρίδες (Pandalus borealis) """